《唐多令》
宋代·张林

金勒鞚花骢。故山云雾中。翠苹洲、先有西风。可惜嫩凉时枕簟，都付与、旧山翁。
双翠合眉峰。泪华分脸红。向尊前、何太匆匆。才是别离情便苦，都莫问、淡和浓。

作者简介：张林（生卒年不详）字去非，号樗岩。南宋末年人。厉鹗笺引《至正金陵新志》云：张林，池州守，大军至，迎降。《绝妙好词》卷六录其词二首：《唐多令·金勒鞚花骢》《柳梢青·灯花》。